המעבר מאודיו וידאו מקצועי למערכות בתוך הרכב אינו טריוויאלי, ולכן ההצלחה שלנו חשובה. כך אומרים מיכה ריסלינג סמנכ”ל שיווק ופיתוח עסקי וראש חטיבת הרכב ומסד אייל, סמנכ”ל טכנולוגיות וממייסדיי החברה בראיון לCHIPORTAL.
ההתרחבות מאודיו וידאו מקצועי למערכות בתוך הרכב אינו טריוויאלי, ולכן ההצלחה שלנו חשובה. כך אומרים מיכה ריסלינגסמנכ”ל שיווק ופיתוח עסקי וראש חטיבת הרכב בולנס ומסד אייל, סמנכ”ל טכנולוגיות וממייסדיי החברה בחברה בראיון לCHIPORTAL.
ולנס כידוע אינה חברת סטרטאפ. החברה מהוד השרון מונה קרוב ל350 עובדים, ובשנים האחרונות היא מבצעת מעבר מתחום בו היא מובילת שוק – פתרונות האודיו וידאו המקצועי HDBaseT לשוק בעל צרכים דומים – אך מאופיין בתנאי סביבה קשים הרבה יותר – תחום הרכב (HDBaseT Automotive). המערכת מאפשרת העברה של וידאו, אודיו וסוגים שונים של דאטה בקצב מהיר על גבי תשתית רשת זולה.
מיכה ריסלינג, סמנכ”ל שיווק ופיתוח עסקי, ולנס מסביר בשיחה עם CHIPORTAL: “תקן HDBaseT הפך למעשה לתקן בינלאומי בו עושות שימוש 200 חברות ובהן סמסונג פנסוניק, וכן יצרנים של ציוד כגון מקרנים ומערכות רבות. לפני שלוש שנים החלטנו שאנחנו מוכנים לאתגר הבא – לקחת את הטכנולוגיה הזו ולבצע את ההתאמות הנדרשות לעולם האוטומטיב. עולם הרכב עובר שינוי די קיצוני שדורש ארכיטקטורת חדשות, פתרונות חדשים, התמודדות עם בעיות שהתעשיה לא כל כך רגילה אליהם, דורשת חשיבה מחוץ לקופסה ובזה אנחנו מצוינים.
בתערוכת CES תציג ולנס את הפיתוחים שלה בתחום הרכב לצד יצרניות רכב כגן דיימלר בנץ, טויוטה ועוד. “עולמות הרכב יהפכו להיות עולמות IT, כאשר יהיו במכונית האוטונומית חיישנים מכל מיני סוגים: מצלמות, רדאר, לידר, מעבדי ECU, גלאי בטיחות כדוגמת מובילאיי. במקביל, הרכב הופך למעצמה בידורית עם הרבה יותר מסכים,שבנוסף לצפיה בתוכן, כל מה שקיים היום ברכב – לוח שעונים, מכוונים, מחליפי המראות ועוד, יהיה מבוסס על מסכים.
כל אלה צריכים תעבורת וידאו בין המערכות המייצרות את התוכן והמערכות המקרינות אותו, מה שהופך את הרכב לדטה סנטר על גלגלים. הקישוריות בתוך הרכב In Vehicle Connection הופך משמעותי. אם תמשיך להשתמש בטכנולוגיה הנוכחית, נהיה בבעית משקל משום שכבר היום כמות החוטים היא המרכיב השלישי בגודלו. כל התסבוכת הזו גם תגרום להתייקרות הרכב, וגם יהיה קשה להתמודד עם הרעשים שיש בתוך הרכב. ולכן נדרש שינוי גישה רדיקלי – את מה שאנחנו פיתחנו בשוק האודיו והוידאו המקצועי. אנחנו מאפשרים להם להעביר יותר תוכן על פחות כבלים.
אם פעם היו צריכים כדי להעביר וידאו, אודיו וסוגים שונים של דאטה בקצב מהיר שבב נפרד וכבלים ייעודיים. אנחנו יודעים לקבל את המרכיבים הללו, לרבב אותם ולשלוח אותם על כבל בודד, כאשר הקצה השני יודע לשחזר אותם. אבל מה שחשוב עוד יותר הוא שאנחנו מעבירים את זה על הכבילה הזולה ביותר ללא סיכוך. זה מוריד את העלויות והמשקל ומקל מאוד על ההתקנה. ואולם האתגר הוא שברגע שהזזנו את הסיכוך, החיבוריות הזו הרבה יותר רגישה להפרעות אלקטרומגנטיות ברכב. ומזה יש המון.